Projekts uz 19.06.2024.

Vēlamais izskatīšanas laiks: domes sēdē - 27.06.2024.

Sagatavotājs: Ligita Anspoka

Ziņotājs: Inga Reķe

PROTOKOLLĒMUMS

**Par finansējuma palielināšanu skolēnu godināšanas naudas balvām**

Ādažu novada pašvaldības 2023. gada 23. novembra noteikumi Nr. 24 “Naudas balvu piešķiršanas kārtība Ādažu novada izglītības iestāžu izglītojamajiem” (turpmāk – Noteikumi) nosaka kārtību, kādā tiek organizēta Ādažu novada vispārējās un profesionālās ievirzes izglītības iestāžu izglītojamo apbalvošana ar pašvaldības naudas balvām.

2024. gada 7. jūnijā naudas balvu izglītojamajiem piešķiršanas komisija (turpmāk – Komisija) nolēma piešķirt naudas balvas saskaņā ar Noteikumiem un izglītības iestāžu sniegtajiem datiem (protokols Nr. ĀNP/1-21-2/24/130), iekļaujoties pasākuma tāmē apstiprinātā finansējuma ietvaros 23 000 *euro*.

2024. gada 18. jūnijā tika saņemts Ādažu Bērnu un jaunatnes sporta skolas direktores Dagnijas Zilbertes iesniegums Nr. ĀBJSS/1-5/24/84 par to, ka skolas administrācija konstatēja kļūdu Komisijai iesniegtajos balvu apmēra datos un iesniedza precizēto tabulu.

2024. gada 18. jūnijā Komisija secināja (protokols ĀNP/1-21-2/24/162), ka naudas balvu precizētā faktiskā kopējā summa pārsniedz budžetā šim mērķim apstiprināto asignējumu. Saskaņā ar Noteikumu 14. punkta, ja balvu fonds ir nepietiekams, tad balvu apmēru samazina proporcionāli, t.i., balvas būtu jāsamazina visiem laureātiem. Komisija ierosināja Ādažu novada domei palielināt naudas balvas fondu par 2350 *euro*, nepiemērojot balvu apjoma proporcionalitātes pārrēķinu.

Centrālās pārvaldes Izglītības un jaunatnes nodaļas budžetā (0930 EKK 1119) ir finanšu līdzekļu ietaupījums, ko var izmantot naudas balvām.

Pamatojoties uz Pašvaldību likuma 4. panta pirmās daļas 4. punktu, Finanšu komitejas 19.06.2024. atzinumu,

atklāti balsojot, ar xx balsīm „par”, „pret” – nav, „atturas” – nav **PAŠVALDĪBAS DOME NOLEMJ**:

**Atbalstīt** finansējuma palielināšanu skolēnu naudas balvām 2024. gadā, paredzot papildu finansējumu 2350 *euro* (divi tūkstoši trīs simti piecdesmit *euro*)no pašvaldības Centrālās pārvaldes Izglītības un jaunatnes nodaļas budžeta (0930) sadaļas EKK 1119, pārceļot minēto summu uz EKK 2239.